als_Latn dik_Latn sag_Latn
Sergio Ramos ka shpjeguar në konferencën për shtyp para finales së Champions-it objektivin e skuadrës së tij në Cardiff.
Kapiteni madrilen është i qartë: “Kemi një takim me historinë, me veten përsëri.” Por, ai i paralajmëroi kolegët se duhet të “harrojnë palmares-in dhe të luajnë si të ishte titulli i parë”.
Ramos nuk e fsheh, nuk e priste të luante tri finale të tilla në katër vitet e fundit: “Tri … në katër vite janë shumë, askush nuk e kishte imagjinuar, por numrat dhe statistikat janë atje. Ne do të bëjmë çdo gjë të mundshme për ta sjellë përsëri në shtëpi Champions-in”.
Ramos nuk donte për të vlerësuar deklaratat e Dani Alves: “Asgjë për të shtuar, të gjithë kanë mendimin e tyre dhe është i respektuar.”
Gjithsesi, qendërmbrojtësi i “Los Blancos” e kupton se të tilla finale nuk kanë favoritë, duke qenë se e vlerëson shumë Juventusin: “Do të jetë një lojë shumë, shumë e vështirë. Ne e dimë mirë se çfarë potenciali mbart kundërshtari. Gjithçka nis 50 me 50”.
Ramos supozon se Real Madrid ndihet shumë rehat në Evropë: “Ne nuk jetojmë në të kaluarën, por përpiqemi për të dhënë gjithçka në fushë, për të dalë me kokën lart në çdo ndeshje. Kjo është ajo që kërkojnë tifozët, pa marrë parasysh se çfarë ndodh. Pastaj, historia flet vetë”, ka thënë Ramos.(Telesport.al)
als_Latn als_Latn als_Latn als_Latn als_Latn als_Latn